History of the Later Han/卷02

顯宗孝明帝紀第二

顯宗孝明皇帝諱莊，光武第四子也. 母陰皇后. 帝生而豐下，十歲能通《春秋》，光武奇之. 建武十五年封東海公，十七年進爵為王，十九年立為皇太子. 師事博士桓榮，學通《尚書》.

中元二年二月戊戌，即皇帝位，年三十. 尊皇后曰皇太后.

三月丁卯，葬光武皇帝于原陵. 有司奏上尊廟曰世祖.

夏四月丙辰，詔曰：「予未小子，奉承聖業，夙夜震畏，不敢荒寧. 先帝受命中興，德侔帝王，協和萬邦，假於上下，懷柔百神，惠於鰥、寡. 朕承大運，繼體守文，不知稼穡之艱難，懼有廢失. 聖恩遺戒，顧重天下，以元元為首. 公卿百僚，將何以輔朕不逮？其賜天下男子爵，人二級；三老、孝悌、力田人三級；爵過公乘，得移與子若同產、同產子；及流人無名數欲自占者人一級；鰥、寡、孤、獨、篤癃粟，人十斛. 其施刑及郡國徒，在中元元年四月己卯赦前所犯而後捕系者，悉免其刑. 又邊人遭亂為內郡人妻，在己卯赦前，一切遣還邊，恣其所樂. 中二千石下至黃綬，貶秩贖論者，悉皆複秩還贖. 方今上無天子，下無方伯，若涉淵水而無舟楫. 夫萬乘至重而壯者慮輕，實賴有德左右小子. 高密侯禹，元功之首；東平王蒼，寬博有謀；並可以受六尺之托，臨大節而不撓. 其以禹為太傅，蒼為驃騎將軍. 大尉憙告諡南郊，司徒奉安梓宮，司空魴將校複土. 其封憙為節鄉侯，為安鄉侯，魴為楊邑侯.

秋九月，燒當羌寇隴西，敗郡兵於允街. 赦隴西囚徒，減罪一等，勿收今年租調. 又所發天水三千人，亦複是歲更賦. 遣謁者張鴻討叛羌於允吾，鴻軍大敗，戰歿. 冬十一月，遣中郎將竇固監捕虜將軍馬武等二將軍討燒當羌.

十二月甲寅，詔曰：「方春戒節，人以耕桑. 其敕有司務順時氣，使無煩擾. 天下亡命殊死以下，聽得贖論：死罪人縑二十匹，右趾至髡鉗城旦舂十匹，完城旦舂至司寇作三匹. 其未發覺，詔書到先自告者，半入贖. 今選舉不實，邪佞未去，權門請托，殘吏放手，百姓愁怨，情無告訴. 有司明奏罪名，並正舉者. 又郡縣每因徵發，輕為奸利，詭責羸弱，先急下貧. 其務在均平，無令枉刻. 」

永平元年春正月，帝率公卿已下朝于原陵，如元會儀.

夏五月，太傅鄧禹薨. 戊寅，東海王彊薨，遣司空馮魴持節視喪事，賜升龍旄頭、鑾輅，龍旂.

六月乙卯，葬東海恭王.

秋七月，捕虜將軍馬武等與燒當羌戰，大破之. 募士卒戍隴右，賜錢人三萬.

八月戊子，徙山陽王荊為廣陵王，遣就國.

是歲，遼東太守祭肜使鮮卑擊赤山烏桓，大破之，斬其渠帥. 越巂姑複夷叛，州郡討平之.

二年春正月辛未，宗祀光武皇帝于明堂，帝及公卿列侯始服冠冕、衣裳、玉佩、絇屨以行事. 禮畢，登靈台. 使尚書令持節詔驃騎將軍、三公曰：「今令月吉日，宗祀光武皇帝于明堂，以配五帝. 禮備法物，樂和八音，詠祉福，舞功德，班時令，敕群後. 事畢，升靈台，望元氣，吹時律，觀物變. 群僚籓輔，宗室子孫，眾郡奉計，百蠻貢職，烏桓、濊貊鹹來助祭，單于侍子、骨都侯亦皆陪位. 斯固聖祖功德之所致也. 朕以暗陋，奉承大業，親執珪璧，恭祀天地. 仰惟先帝受命中興，撥亂反正，以甯天下，封泰山，建明堂，立辟雍，起靈台，恢弘大道，被之八極；而胤子無成、康之質，群臣無呂、旦之謀，盥洗進爵，踧DC7C惟慚. 素性頑鄙，臨事益懼，故'君子坦蕩蕩，小人長戚戚'. 其令天下自殊死已下，謀反大逆，皆赦除之. 百僚師尹，其勉修厥職，順行時令，敬若昊天，以綏兆人. 」

三月，臨辟雍，初行大射禮.

秋九月，沛王輔、楚王英、濟南王康、淮陽王延、東海王政來朝.

冬十月壬子，幸辟雍，初行養老禮. 詔曰：「光武皇帝建三朝之禮，而未及臨饗. 眇眇小子，屬當聖業. 間暮春吉辰，初行大射；令月元日，複踐辟雍. 尊事三老，兄事五更，安車軟輪，供綏執授. 侯王設醬，公卿饌珍，朕親袒割，執爵而顫. 祝哽在前，祝噎在後. 升歌《鹿鳴》，下管《新宮》，八佾具修，萬舞於庭. 朕固薄德，何以克當？《易》陳負乘，《詩》刺彼己，永念慚疚，無忘厥心. 三老李躬，年耆學明. 五更桓榮，授朕《尚書》. 《詩》曰：'無德不報，無言不酬. '其賜榮爵關內侯，食邑五千戶. 三老、五更皆以二千石祿養終厥身. 其賜天下三老酒人一石，肉四十斤. 有司其存耆耋，恤幼孤，惠鰥寡，稱朕意焉. 」

中山王焉始就國.

甲子，西巡狩，幸長安，祠高廟，遂有事於十一陵. 曆覽館邑，會郡縣吏，勞賜作樂.

十一月甲申，遣使者以中牢祠蕭何、霍光. 帝謁陵園，過式其墓. 進幸河東，所過賜二千石、令長已下至於掾史，各有差. 癸卯，車駕還宮.

十二月，護羌校尉竇林下獄死.

是歲，始迎氣於五郊. 少府陰就子豐殺其妻酈邑公主，就坐自殺.

三年春正月癸巳，詔曰：「朕奉郊祀，登靈台，見史官，正儀度. 夫春者，歲之始也. 始得其正，則三時有成. 比者水旱不節，邊人食寡，政失於上，人受其咎，有司其勉順時氣，勸督農桑，去其螟蜮，以及蝥賊；詳刑慎罰，明察單辭，夙夜匪懈，以稱朕意. 」

二月甲寅，太尉趙憙、司徒李免. 丙辰，左馮翊郭丹為司徒. 己未，南陽太守虞延為太尉. 甲子，立貴人馬氏為皇后，皇子BC4B為皇太子. 賜天下男子爵，人二級；三老、孝悌、力田人三級；流人無名數欲占者人一級；鰥、寡、孤、獨、篤、癃、貧不能自存者粟，人五斛.

夏四月辛酉，封皇子建為千乘王，羨為廣平王.

六月丁卯，有星孛於天船北.

秋八月戊辰，改大樂為大予樂. 壬申晦，日有蝕之. 詔曰：「朕奉承祖業，無有善政. 日月薄蝕，彗孛見天，水旱不節，稼穡不成，人無宿儲，下生愁墊. 雖夙夜勤思，而智能不逮. 昔楚莊無災，以致戒懼；魯哀禍大，天不降譴. 今之動變，儻尚可救. 有司勉思厥職，以匡無德. 古者卿士獻詩，百工箴諫. 其言事者，靡有所諱. 」

冬十月，蒸祭光武廟，初奏《文始》、《五行》、《武德》之舞.

甲子，車駕從皇太后幸章陵，觀舊廬. 十二月戊辰，至自章陵.

是歲，起北宮及諸官府. 京師及郡國七大水.

四年春二月辛亥，詔曰：「朕親耕藉田，以祈農事. 京師冬無宿雪，春不燠沐，煩勞群司，積精禱求. 而比再得時雨，宿麥潤澤. 其賜公卿半奏. 有司勉遵時政，務平刑罰. 」

秋九月戊寅，千乘王建薨.

冬十月乙卯，司徒郭丹、司空馮魴免. 丙辰，河南尹范遷為司徒，太僕伏恭為司空.

十二月，陵鄉侯梁松下獄死.

五年春二月庚戌，驃騎將軍東平王蒼罷歸籓；琅邪王京就國.

冬十月，行幸鄴. 與趙王栩會鄴. 常山三老言於帝曰：「上生於元氏，願蒙優複. 」詔曰：「豐、沛、濟陽，受命所由，加恩報德，適其宜也. 今永平之政，百姓怨結，而吏人求複，令人愧笑. 重逆此縣之拳拳，其複元氏縣田租更賦六歲，勞賜縣掾史，及門闌走卒. 」至自鄴.

十一月，北匈奴寇五原；十二月；寇雲中，南單于擊卻之.

是歲，發遣邊人在內郡者，賜裝錢人二萬.

六年春正月，沛王輔、楚王英、東平王蒼、淮陽王延、琅邪王京、東海王政、趙王盱、北海王興、齊王石來朝.

二月，王雒山出寶鼎，廬江太守獻之. 夏四月甲子，詔曰：「昔禹收九牧之金，鑄鼎以象物，使人知神奸，不逢惡氣. 遭德則興，遷于商、周；周德既衰，鼎乃淪亡. 祥瑞之降，以應有德. 方今政化多僻，何以致茲？《易》曰鼎象三公，豈公卿奉職得其理邪？太常其以B95E祭之日，陳鼎於廟，以備器用. 賜三公帛五十匹，九卿、二千石半之. 先帝詔書，禁人上事言聖，而間者章奏頗多浮詞，自今若有過稱虛譽，尚書皆宜抑而不省，示不為諂子蚩也. 」

冬十月，行幸魯，祠東海恭王陵；會沛王輔、楚王英、濟南王康、東平王蒼、淮陽王延、琅邪王京、東海王政.

十二月，還，幸陽城，遣使者祠中嶽. 壬午，車駕還宮. 東平王蒼、琅邪王京從駕來朝皇太后.

七年春正月癸卯，皇太后陰氏崩. 二月庚申，葬光烈皇后.

秋八月戊辰，北海王興薨.

是歲，北匈奴遣使乞和親.

八年春正月己卯，司徒範遷薨.

三月辛卯，太尉虞延為司徒，衛尉趙憙行太尉事.

遣越騎司馬鄭眾報使北匈奴. 初置度遼將軍，屯五原曼柏.

秋，郡國十四雨水.

冬十月，北宮成.

丙子，臨辟雍，養三老、五更. 禮畢，詔三公募郡國中都官死罪系囚，減罪一等，勿笞，詣度遼將軍營，屯朔方、五原之邊縣；妻子自隨，便占著邊縣；父母同產欲相代者，恣聽之. 其大逆無道殊死者，一切募下蠶室. 亡命者令贖罪各有差. 凡徙者，賜弓弩衣糧.

壬寅晦，日有食之，既. 詔曰：「朕以無德，奉承大業，而下貽人怨，上動三光. 日食之變，其災尤大，《春秋》圖讖所為至譴. 永思厥咎，在予一人. 群司勉修職事，極言無諱. 」於是在位者皆上封事，各言得失. 帝覽章，深自引咎，乃以所上班示百官. 詔曰：「群僚所言，皆朕之過. 人冤不能理，吏黠不能禁；而輕用人力，繕修宮宇，出入無節，喜怒過差. 昔應門失守，《關睢》刺世；飛蓬隨風，微子所歎. 永覽前戒，竦然兢懼. 徒恐薄德，久而致怠耳. 」

北匈奴寇西河諸郡.

九年春三月辛醜，詔郡國死罪囚減罪，與妻子詣五原、朔方占著，所在死者皆賜妻父若男同產一人複終身；其妻無父兄獨有母者，賜其母錢六萬，又複其口算.

夏四月甲辰，詔郡國以公田賜貧人各有差. 令司隸校尉、部刺史歲上墨綬長吏視事三歲已上理狀尤異者各一人，與計偕上. 及尤不政理者，亦以聞.

是歲，大有年. 為四姓小侯開立學校，置《五經》師.

十年春二月，廣陵王荊有罪，自殺，國除.

夏四月戊子，詔曰：「昔歲五穀登衍，今茲蠶麥善收，其大赦天下. 方盛夏長養之時，蕩滌宿惡，以報農功. 百姓勉務桑稼，以備災害. 吏敬厥職，無令愆墮.

閏月甲午，南巡狩，幸南陽，祠章陵. 日北至，又祠舊宅. 禮畢，召校官弟子作雅樂，奏《鹿鳴》，帝自禦塤D652和之，以娛嘉賓. 還，幸南頓，勞饗三老、官屬.

冬十一月，征淮陽王延會平輿，征沛王輔會睢陽.

十二月甲午，車駕還宮.

十一年春正月，沛王輔、楚王英、濟南王康、東平王蒼、淮陽王延、中山王焉、琅邪王京、東海王政來朝.

秋七月，司隸校尉郭霸下獄死.

是歲，D55C湖出黃金，廬江太守以獻. 時，麒麟、白雉、醴泉、嘉禾所在出焉.

十二年春正月，益州徼外夷哀牢王相率內屬，於是置永昌郡，罷益州西部都尉.

夏四月，遣將作謁者王吳修汴渠，自滎陽至於千乘海口.

五月丙辰，賜天下男子爵，人二級，三老、孝悌、力田人三級，流民無名數欲占者人一級；鰥、寡、孤、獨、篤癃、貧無家屬不能自存者粟，人三斛. 詔曰：「昔曾、閔奉親，竭歡致養；仲尼葬子，有棺無槨. 喪貴致哀，禮存寧儉. 今百姓送終之制，競為奢靡. 生者無擔石之儲，而財力盡於墳土. 伏臘無糟糠，而牲牢兼於一奠. 糜破積世之業，以供終朝之費，子孫饑寒，絕命於此，豈祖考之意哉！又車服制度，恣極耳目. 田荒不耕，遊食者眾. 有司其申明科禁，宜於今者，宣下郡國. 」

秋七月乙亥，司空伏恭罷. 乙未，大司農牟融為司空.

冬十月，司隸校尉王康下獄死.

是歲，天下安平，人無徭役，歲比登稔，百姓殷富，粟斛三十，牛羊被野.

十三年春二月，帝耕于藉田. 禮畢，賜觀者食.

三月，河南尹薛昭下獄死.

夏四月，汴渠成. 辛巳，行幸滎陽，巡行河渠. 乙酉，詔曰：「自汴渠決敗，六十餘歲，加頃年以來，雨水不時，汴流東侵，日月益甚，水門故處，皆在河中，漭瀁廣溢，莫測圻岸，蕩蕩極望，不知綱紀. 今兗、豫之人，多被水患，乃雲縣官不先人急，好興它役. 又或以為河流入汴，幽、冀蒙利，故曰左堤強則右堤傷，左右俱強則下方傷，宜任水勢所之，使人隨高而處，公家息壅塞之費，百姓無陷溺之患. 議者不同，南北異論，朕不知所從，久而不決. 今既築堤理渠，絕水立門，河、汴分流，複其舊跡，陶丘之北，漸就壤墳，故薦嘉玉CB62牲，以禮河神. 東過洛汭，歎禹之績. 今五土之宜，反其正色，濱渠下田，賦與貧人，無令豪右得固其利，庶繼世宗《瓠子》之作. 」因遂度河. 登太行，進幸上黨. 壬寅，車駕還宮.

冬十月壬辰晦，日有食之. 三公免冠自劾. 制曰：「冠履勿劾. 災異屢見，咎在朕躬，憂懼遑遑，未知其方. 將有司陳事，多所隱諱，使君上壅蔽，下有不暢乎？昔衛有忠臣，靈公得守其位. 今何以和穆陰陽，消伏災譴？刺史、太守詳刑理冤，存恤鰥孤，勉思職焉.

十一月，楚王英謀反，廢，國除，遷於涇縣，所連及死徙者數千人.

是歲，齊王石薨.

十四年春三月甲戌，司徒虞延免，自殺. 夏四月丁巳，巨鹿太守南陽邢穆為司徒.

前楚王英自殺.

夏五月，封故廣陵王荊子元壽為廣陵侯.

初作壽陵.

十五年春二月庚子，東巡狩. 辛醜，幸偃師，詔亡命自殊死以下贖：死罪縑四十匹，右趾至髡鉗城旦舂十匹，完城旦至司寇五匹；犯罪未發覺，詔書到日自告者，半入贖. 征沛王輔會睢陽. 進幸彭城. 癸亥，帝耕於下邳.

三月，征琅邪王京會良成，征東平王蒼會陽都，又征廣陵侯及其三弟會魯. 祠東海恭王陵. 還，幸孔子宅，祠仲尼及七十二弟子. 親禦講堂，命皇太子、諸王說經. 又幸東平. 辛卯，進幸大樑，至定陶，祠定陶恭王陵. 夏四月庚子，車駕還宮.

改信都為樂成國，臨淮為下邳國. 封皇子恭為巨鹿王、党為樂成王、衍為下邳王、暢為汝南王、昞為常山王、長為濟陰王. 賜天下男子爵，人三級；郎、從官視事二十歲已上帛百匹，十歲已上二十匹，十歲已下十匹，官府吏五匹，書佐、小史三匹. 令天下大酺五日. 乙巳，大赦天下，其謀反大逆及諸不應宥者，皆赦除之.

冬，車騎校獵上林苑.

十二月，遣奉車都尉竇固、駙馬都尉耿秉屯涼州.

十六年春二月，遣太僕祭肜出高闕，奉車都尉竇固出酒泉，駙馬都尉耿秉出居延，騎都尉來苗出平城，伐北匈奴. 竇固破呼衍王於天山，留兵屯伊吾廬城. 耿秉、來苗、祭肜並無功而還.

夏五月，淮陽王延謀反，發覺. 癸醜，司徒邢穆、駙馬都尉韓光坐事下獄死，所連及誅死者甚眾.

戊午晦，日有食之.

六月丙寅，大司農西河王敏為司徒.

秋七月，淮陽王延徙封阜陵王.

九月丁卯，詔令郡國中都官死罪系囚減死罪一等，勿笞，詣軍營，屯朔方、敦煌；妻子自隨，父母同產欲求從者，恣聽之；女子嫁為人妻，勿與俱. 謀反大逆無道不用此書.

是歲，北匈奴寇雲中，雲中太守廉范擊破之.

十七年春正月，甘露降于甘陵. 北海王睦薨.

二月乙巳，司徒王敏薨. 三月癸醜，汝南太守鮑昱為司徒.

是歲，甘露仍降，樹枝內附，芝草生殿前，神雀五色翔集京師. 西南夷哀牢、儋耳、僬僥、B231木、白狼、動黏諸種，前後慕義貢獻；西域諸國遣子入侍. 夏五月戊子，公卿百官以帝威德懷遠，祥物顯應，乃並集朝堂，奉觴上壽. 制曰：「天生神物，以應王者；遠人慕化，實由有德. 朕以虛薄，何以享斯？唯高祖、光武聖德所被，不敢有辭. 其敬舉觴，太常擇吉日策告宗廟. 其賜天下男子爵，人二級，三老、孝悌、力田人三級，流人無名數欲占者人一級；鰥、寡、孤、獨、篤癃、貧不能自存者粟，人三斛；郎、從官視事十歲以上者，帛十匹. 中二千石、二千石下至黃綬，貶秩奉贖，在去年以來皆還贖. 」

秋八月丙寅，令武威、張掖、酒泉、敦煌及張掖屬國，系囚右趾已下任兵者，皆一切勿治其罪，詣軍營.

冬十一月，遣奉車都尉竇固、駙馬都尉耿秉、騎都尉劉張出敦煌昆侖塞，擊破白山虜于蒲類海上，遂人車師. 初置西域都護、戊己校尉.

是歲，改天水為漢陽郡.

十八年春三月丁亥，詔曰：「其令天下亡命，自殊死已下贖：死罪縑三十匹，右趾至髡鉗城旦舂十匹，完城旦至司寇五匹；吏人犯罪未發覺，詔書到自告者，半入贖. 」

夏四月己未，詔曰：「自春已來，時雨不降，宿麥傷旱，秋種未下，政失厥中，憂懼而已. 其賜天下男子爵，人二級，及流民無名數欲占者人一級；鰥、寡、孤、獨、篤癃、貧不能自存者粟，人三斛. 理冤獄，錄輕系. 二千石分禱五嶽四瀆. 郡界有名山大川能興雲致雨者，長吏各潔齋禱請，冀蒙嘉澍.

六月己未，有星孛於太微.

焉耆、龜茲攻西域都護陳睦，悉沒其眾. 北匈奴及車師後王圍戊己校尉耿恭.

秋八月壬子，帝崩於東宮前殿. 年四十八. 遺詔無起寢廟，藏主于光烈皇后更衣別室. 帝初作壽陵，制令流水而已，石槨廣一丈二尺，長二丈五尺，無得起墳. 萬年之後，掃地而祭，B647水脯E05F而已. 過百日，唯四時設奠，置吏卒數人供給灑掃，勿開修道. 敢有所興作者，以擅議宗廟法從事.

帝遵奉建武制度，無敢違者. 後宮之家，不得封侯與政. 館陶公主為子求郎，不許，而賜錢千萬. 謂群臣曰：「郎官上應列宿，出宰百里，苟非其人，則民受其殃，是以難之. 」故吏稱其官，民安其業，遠近肅服，戶口滋殖焉.

論曰：明帝善刑理，法令分明. 日晏坐朝，幽枉必達. 內外無B062曲之私，在上無矜大之色. 斷獄得情，號居前代十二. 故後之言事者，莫不先建武、永平之政. 而鐘離意、宋均之徒，常以察慧為言，夫豈弘人之度未優乎？

贊曰：顯宗丕承，業業兢兢. 危心恭德，政察奸勝. 備章朝物，省薄墳陵. 永懷廢典，下身遵道. 登臺觀雲，臨雍拜老. 懋惟帝績，增光文考.